
****

**ประกาศองค์การบริหารส่วนตำบลจอหอ**

เรื่อง สอบราคาจ้างเหมาโครงการก่อสร้างภายในเขต อบต. จอหอ จำนวน 3 โครงการ

**-----------------------------**

ด้วย องค์การบริหารส่วนตำบลจอหอ มีความประสงค์จะสอบราคาจ้างเหมาโครงการก่อสร้างภายในเขต องค์การบริหารส่วนตำบลจอหอ จำนวน 3 โครงการ ประกอบด้วย

1. โครงการขุดลอก-กำจัดวัชพืช เหมืองยืม หมู่ 11-12-2 งานขุดลอกพื้นที่ประมาณ 470 ตารางเมตร งานกำจัดวัชพืช พื้นที่ประมาณ 33,700 ตารางเมตร พร้อมป้ายโครงการตามแบบที่ อบต. จอหอ กำหนด จำนวน 1 ป้าย ราคากลาง 141,700 บาท

2. โครงการขุดลอก คลองจาน – คลองโผล่ หมู่ 2 – หมู่ 9 (งานขุดลอกด้วยรถขุด 13,100 ลูกบาศก์) งานขุดลอกคลอง ระยะทาง 1,240 เมตร พร้อมป้ายโครงการตามแบบที่ อบต. จอหอ กำหนด จำนวน 1 ป้าย ราคากลาง 596,700 บาท

3. โครงการก่อสร้างหอถังสูงขนาด 45 ลูกบาศก์เมตร กิจการประปา หมู่ 2 หอถังสูง ขนาด 45 ลูกบาศก์เมตร พร้อมเชื่อมต่อระบบจ่ายน้ำ พร้อมป้ายโครงการตามแบบที่ อบต. จอหอ กำหนด จำนวน 1 ป้าย ราคากลาง 1,009,000 บาท

พร้อมป้ายโครงการตามแบบที่ อบต. จอหอ โดยองค์การบริหารส่วนตำบลจอหอจะดำเนินการ***แยกขาย แยกยื่น และแยกพิจารณาเป็นรายโครงการ*** ผู้มีสิทธิเสนอราคาจะต้องมีคุณสมบัติ ดังนี้

**ผู้มีสิทธิเสนอราคาจะต้องมีคุณสมบัติ ดังนี้**

1. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว

2. ไม่เป็นผู้ที่ถูกแจ้งเวียนชื่อเป็นผู้ทิ้งงานทางราชการ รัฐวิสาหกิจ หรือหน่วยงานบริการราชการส่วนท้องถิ่น ในขณะที่ยื่นซองสอบราคา

3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันนั้น

4. ไม่เป็นผู้มีประโยชน์ร่วมกันกับผู้เสนอราคารายอื่นที่เข้าเสนอราคาให้แก่ องค์การบริหารส่วนตำบล ซึ่ง ณ วันประกาศสอบราคาจ้างก่อสร้าง หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างก่อสร้างครั้งนี้

5. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อ จัดจ้างด้วยระบบอิเล็กทรอนิกส์ (e-Govemment Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซน์ข้อมูลจัดซื้อจัดจ้างภาครัฐ โดยผู้ค้าต้องยื่น “แบบแสดงรายการลงทะเบียน” พร้อมแสดงเอกสารต่างๆ

6. มีผลงานก่อสร้างประเภทเดียวกัน

- โครงการที่ 1 ในวงเงินไม่น้อยกว่า ........-........ บาท

- โครงการที่ 2 ในวงเงินไม่น้อยกว่า ........-........ บาท

- โครงการที่ 3 ในวงเงินไม่น้อยกว่า 504,500 บาท

* 2 -

โดยองค์การบริหารส่วนตำบลจอหอจะทำสัญญาก็ต่อเมื่อมีงบประมาณเพียงพอ

กำหนดดูสถานที่ก่อสร้าง ในวันที่ **23 กรกฎาคม 2557** ระหว่างเวลา 10.00 น. ถึง เวลา 11.00 น. สถานที่ก่อสร้างภายในเขตองค์การบริหารส่วนตำบลจอหอ และกำหนดรับฟังคำชี้แจงรายละเอียดเพิ่มเติมในวันที่ **23 กรกฎาคม 2557** เวลา 13.00 น. เป็นต้นไป ณ ที่ทำการองค์การบริหารส่วนตำบลจอหอ

กำหนดดูสถานที่ก่อสร้าง ให้ผู้ซื้อหรือผู้รับแบบและรายการไปดูสถานที่ก่อสร้างเอง โดยถือว่าผู้ซื้อหรือผู้รับแบบและรายการ ได้ทราบสถานที่ตลอดจนปัญหาและอุปสรรคต่างๆ ดีแล้ว ซึ่งกรณีเกิดปัญหาหรืออุปสรรคในเวลาทำงาน จะนำมาอ้างเพื่อให้พ้นความผิดและความรับผิดชอบต่อองค์การบริหารส่วนตำบลจอหอไม่ได้

กำหนดยื่นซองสอบราคาจ้างก่อสร้าง **ตั้งแต่ วันที่ 16 กรกฎาคม 2557 ถึงวันที่ 31 กรกฎาคม 2557** ในวันและเวลาราชการ ณ ที่ทำการองค์การบริหารส่วนตำบลจอหอ อำเภอเมืองนครราชสีมา จังหวัดนครราชสีมา ในวันที่ **25 กรกฎาคม 2557** จะทำการรับยื่นซองสอบราคา ณ ศูนย์รวมข่าวสารการซื้อการจ้างขององค์กรปกครองส่วนท้องถิ่นระดับอำเภอ (ที่ว่าการอำเภอเมืองนครราชสีมา) ระหว่างเวลา 08.30 น. – 16.30 น. และกำหนดเปิดซองสอบราคาในวันที่ **1 สิงหาคม 2557**  ตั้งแต่เวลา 10.00 น. เป็นต้นไป ณ ศูนย์รวมข้อมูลข่าวสารการจัดซื้อจัดจ้างระดับอำเภอ อำเมืองนครราชสีมา จังหวัดนครราชสีมา

ผู้สนใจติดต่อขอซื้อเอกสารสอบราคาโครงการที่ **1 ในราคาชุดละ 200 บาท โครงการที่ 2 ในราคาชุดละ 700 บาท โครงการที่ 3 ในราคาชุดละ 500 บาท** ได้ที่ที่ทำการองค์การบริหารส่วนตำบลจอหอ เลขที่ 105 หมู่ 12 ต.จอหอ อ.เมืองฯ จ.นครราชสีมา ระหว่าง**วันที่ 16 กรกฎาคม 2557** ถึง**วันที่ 31 กรกฎาคม 2557** หรือดูรายละเอียดได้ที่เว็บไซต์ [www.gprocurement.go.th](http://www.gprocurement.go.th) ของกรมบัญชีกลาง http://joho.go.th ของ อบต.จอหอ และเว็บไซต์ของท้องถิ่นจังหวัดนครราชสีมา หรือสอบถามทางโทรศัพท์หมายเลข 0-4437-2079 ต่อ 14 ในวันและเวลาราชการ

**ประกาศ ณ. วันที่ 16 กรกฎาคม 2557**



(ลงชื่อ)

(นายบุญเทียม ถิ่นโคกสูง)

นายกองค์การบริหารส่วนตำบลจอหอ